Libijska opozicija tražila podršku Francuske 
Bela kuća nazvala Prelazni nacionalni savet "legitimnim i kredibilnim" glasom libijskog naroda, ali bez punog diplomatskog priznanja
Libijski opozicioni lideri tražili su dodatnu podršku od Francuske, dan pošto Sjedinjene Države nisu u potpunosti pružile diplomatsko priznanje Prelaznom nacionalnom savetu. Lider te organizacije  sastao se sa francuskim predsednikom  u Parizu, ali još nisu objavljeni detalji sa tog sastanka. Delegacija Saveta sastala se juče u Vašingtonu sa savetnikom za nacionalnu bezbednost  i drugim zvaničnicima, posle čega je Bela kuća objavila saopštenje nazivajući Prelazni nacionalni savet  glasom libijskog naroda, ali nije pružila puno diplomatsko priznanje, koje je tražio Džabril. U međuvremenu, nove eksplozije potresle su danas libijsku prestonicu Tripoli. Izvan grada, ožalošćeni su sahranili 11 osoba, navodno ubijenih u jučerašnjem vazdušnom napadu NATO-a. Sahranu su obeležili komemorativna pucnjava iz vatrenog oružja i gnevni uzvici prisutnih. istovremeno, potrparol libijske vlade  izjavio je juče da je u vazdušnim napadu NATO-a na Bregu stradalo 11 imama. Alijansa je odgovorila da je vrlo pažljiva u biranju ciljeva i da je gađala komandno-kontrolni centar libijske vojske u Bregi. NATO je kasnije saopštio da ne može ni da potvrdi ni da demantuje postojanje civilnih žrtava. Libijski lider  juče je uveravao svoj narod da je živ i da se nalazi na mestu gde bombe NATO-a ne mogu da mu naude. On je to rekao u audio poruci koju je emitovala libijska državna televizija, pošto je prethodno italijanski šef diplomatije  izjavio da postoje nepotvđeni izveštaji da je Gadafi  ranjen u jednom od vazdušnih napada NATO-a.